Павлодар облысында 13 мыңға жуық бала мектеп табалдырығын аттайды
DATE: 14:03, 09 Тамыз 2017 | GMT +5
TITLE: Павлодар облысында 13 мыңға жуық бала мектеп табалдырығын аттайды
URL: https://kaz.inform.kz/news/pavlodar-oblysynda-13-mynga-zhuyk-bala-mektep-tabaldyrygyn-attaydy_a3053168/
META: DATE: 14:03, 09 Тамыз 2017 | GMT +5
TOTAL WORDS: 118
AUTHOR(S):
TEXT: Өткен жылмен салыстырғанда 1-сыныпқа баратын бүлдіршіндердің саны шамамен 500-ге артқан, деп хабарлайды pavlodarnews. Бұл туралы агенттіктің жолдаған ресми сауал хатына берген жауабында облыстық білім беру басқармасы басшысының орынбасары Жомарт Қарамбаев мәлім еткен. - Аудандық, қалалық білім беру бөлімдері мен облыстық мамандандырылған мектептердің алдын ала мәліметтері бойынша жаңа оқу жылында Павлодар қаласының білім ордаларына баратын балғындардың саны төрт мыңнан асты. Өткен жылы өңір бойынша 1-сынып оқушыларының саны 12528 болса, 2015-2016 оқу жылы 11758-ді құраған. ҚР «Білім туралы» Заңына сәйкес 1-сыныпқа алты және жеті жасқа толған балалар қабылданады. Қазіргі уақытта ата-аналардың басым бөлігі балаларын жеті жастан бергенді жөн көреді, - дейді Жомарт Қарамбаев. Айта кетейік, бүгінгі таңда өңірдегі мектептер саны - 375. Оқу жылының соңында оқушылар саны 96376 баланы құраған
